MUNICIPIUL CRAIOVA

CONSILIUL LOCAL AL MUNICIPIULUI CRAIOVA
                                             HOTĂRÂREA NR. 332
privind achiziţionarea (cumpărarea) terenului situat în municipiul Craiova, str.Ecaterina Teodoroiu, nr.21
      Consiliul Local al Municipiului Craiova, întrunit în şedinţa ordinară din data de  25.08.2011;

      Având în vedere raportul nr.118350/2011 întocmit de Direcţia Urbanism, Amenajarea Teritoriului şi Patrimoniu prin care se propune achiziţionarea (cumpărarea) terenului situat în municipiul Craiova, str.Ecaterina Teodoroiu, nr.21 şi rapoartele comisiilor de specialitate ale Consiliului Local al Municipiului Craiova nr.129, 131, 132, 133 şi 134/2011;  
      În conformitate cu prevederile Legii nr.7/1996 a cadastrului şi a publicităţii imobiliare, republicată;

      În temeiul art.36 alin.2 lit. c, art.45 alin.3, art.123 şi art.61 alin.2 din Legea nr.215/2001, republicată, privind administraţia publică locală;

hotărĂŞte:
Art.1.  Se aprobă achiziţionarea (cumpărarea) terenului în suprafaţă de 709 mp., situat în municipiul Craiova, str. Ecaterina Teodoroiu, nr.21, identificat conform anexei  care face parte integrantă din prezenta hotărâre, cu destinaţia de realizare construcţii prevăzute în proiectul „Refacere şi modernizare Sala Polivalentă 4000 locuri”.
Art.2. Preţul de pornire al negocierii preţului de achiziţie, se stabileşte pe baza raportului de evaluare care va fi supus aprobării Consiliului Local al Municipiului Craiova.
Art.3. Se împuterniceşte Primarul Municipiului Craiova să desemneze comisia de negociere a preţului de achiziţie a terenului identificat la art.1, să reprezinte municipiul Craiova în faţa notarului public, în vederea autentificării şi îndeplinirii condiţiilor de publicitate imobiliară prevăzute de lege.

Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Urbanism, Amenajarea Teritoriului şi Patrimoniu, Direcţia Economico – Financiară şi Direcţia Juridică vor  aduce la îndeplinire prevederile prezentei   hotărâri.

